Sama kaebaja oli esitanud samasisulise hagiavalduse 21. aprillil 2008 Harju Maakohtule, kes 10. juuni 2008. a määrusega keeldus M. K. hagi menetlusse võtmisest põhjendusega, et kohus ei ole pädev asja lahendama. M. K. esitas Harju Maakohtu 10. juuni 2008. a määruse peale määruskaebuse, mille Tallinna Ringkonnakohus jättis 11. juuli 2008. a määrusega rahuldamata. Ringkonnakohus nõustus maakohtu järeldusega, et hageja nõue ei kuulu läbivaatamisele tsiviilasjana maakohtus.